als_Latn dik_Latn sag_Latn
Bashkëpunimi në shëndetësi Kosovë- Maqedoni, interes i ndërsjellë
Ministri i Shëndetësisë i Republikës së Kosovës Ferid Agani, priti sot ambasadorin e Republikës së Maqedonisë në Kosovë, Ilija Strashevski.
Në takim u bisedua për vazhdimin e bashkëpunimit në bazë të Marrëveshjes së bashkëpunimit të arritur midis dy ministrive në kohën e ish-ministrit të Shëndetësisë të Maqedonisë dr. Bujar Osmani.
Ministri Agani shprehu gatishmërinë për vazhdimin e bashkëpunimit në shëndetësi, duke theksuar se hapësirat për bashkëpunim janë të mëdha dhe se është interes i dy vendeve fqinje që ta vazhdojnë bashkëpunimin. Marrëveshja u vlerësua si interes reciprok sidomos në ngritjen e kuadrove profesionale në sektorin shëndetësor.
Ministri Agani, përmes Ambasadorit Strashevski, ftoi homologun e tij të Maqedonisë për vizitë në Kosovë.
Ambasadori Strashevski e falënderoi ministrin Agani për pritjen, duke theksuar se vendi i tij është i interesuar të vazhdojë bashkëpunimin në çdo sektor, në veçanti në sektorin shëndetësor, duke e vlerësuar primare shëndetin e qytetarëve të dy vendeve fqinje.
als_Latn als_Latn als_Latn als_Latn als_Latn als_Latn